VALTIOVARAINMINISTERIÖ	VM  166:05/2003 		
	Hallinnon kehittämisosasto			
	VAHTI	14.6.2004		

Jakelussa mainituille

KANSAINVÄLINEN TIETOTURVAYHTEISTYÖ -  JAOSTON ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmälle (VAHTI) jaoston kehittämään ja koordinoimaan hallinnon toimijoiden yhteistoimintaa kansainsälisessä tietoturvayhteistyössä.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun jaoston  toiminta ja tehtävät ovat tärkeä osa kehitysohjelmaa.
	
Toimikausi
14.6.2004- 31.12.2006

 Joaston tavoitteet ja tehtäväalueet

Jaoston  tavoitteena on tehostaa ja yhteensovittaa hallinnon toimintaa, tiedonvälitystä ja vaikuttavuutta kansainvälisessä tietoturvayhteistyössä. Jaoston tehtäviä on kuvattu Valtionhallinnon tietoturvallisuuden kehitysohjelman kohdassa 5.1.6. 

Organisointi

Jaoston  organisointi on seuraava:

	Puheenjohtaja:
		neuvotteleva virkamies Mikael Kiviniemi, valtiovarainministeriö

	Jäsenet:
	tietosuojavaltuutettu Reijo Aarnio, Tietosuojavaltuutetun toimisto
tietoturvapäällikkö Aaro Hallikainen, Poliisin tietohallintokeskus
		tietoturvapäällikkö Matti Huvila, Åbo Akademi
		lehtori Jorma Kajava, Oulun yliopisto
		majuri Perttu Luhtakanta, Pääesikunta
		tarkastuspäällikkö Pentti Mykkänen, Valtiontalouden tarkastusvirasto
		tietoturva-asiantuntija Janne Peltola, Teknillinen korkeakoulu
		tietoturvapäällikkö Seppo Sundberg, Valtiokonttori
		erikoissuunnittelija Laila Vihersaari-Johnston, ulkoministeriö

	Sihteeritehtävät:
projektipäällikkö Juhani Koivunen, valtiovarainministeriö

Jaoston kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

Kustannukset

Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Hallitussihteeri		Terttu Mellin

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI